LENT.AZ - Əsgər yanına gedən ailə dəhşətli qəzaya düşdü: ölən və yaralananlar var\n12.11.2017 / 16:04\nƏsgər yanına gedən ailə dəhşətli qəzaya düşdü: ölən və yaralananlar var\nAPA-nın Qarabağ müxbirinin xəbərinə görə, hadisə rayonun Binnətli kəndində baş verib.\nHadisə yerinə FHN-nin yanğınsöndürənləri cəlb olunaraq yanğını söndürüb. Qəza nəticəsində avtomobilin sərnişini Ağstafa rayon sakini 1962-ci il təvəllüdlü Salahov Bəhruz Kakoy oğlu hadisə yerində ölüb. Sürücü N.Əhmədov və sərnişinlər - Ağstafa rayon sakinləri 1958-ci il təvəllüdlü Hacıyeva Südabə Kakoy qızı və 1960-cı il təvəllüdlü Əhmədova Gülüstan Kakoy qızı Beyləqan Mərkəzi Rayon Xəstəxanasına çatdırılıb.\nXəstəxanadan APA-ya verilən məlumata görə, G. Əhmədovanın vəziyyəti ağır olduğundan reanimasiya şöbəsinə yerləşdirilib və paytaxtdan həkim qrupu çağırılıb.\nLent.az-ın Fövqəladə Hallar Nazirliyinin saytına istinadən verdiyi məlumata görə, yanğın nəticəsində avtomobilin yanar hissələri yanıb.\nQəza zamanı avtomobilin sürücüsü və 3 nəfər sərnişini müxtəlif bədən xəsarətləri alıb və xəstəxanaya aparılıblar. Ərazidəki ağaclar yanğından mühafizə olunub. Yanğın yanğınsöndürənlər tərəfindən söndürülüb\n13102 dəfə oxunub


Şimali Koreya lideri yoxa çıxıb – KİMİN GİZLİ VİLLADA MÜALİCƏ OLUNMASI İDDİASI VAR\n21 April 2020 - 11:10\nŞimali Koreya lideri yoxa çıxıb –KİMİN GİZLİ VİLLADA MÜALİCƏ OLUNMASI İDDİASI VAR\nBetsi Klayn, Aleks Markvardt, Vivian Salama\nŞimali Koreyanın lideri Kim Çen In əvvəlki əməliyyatdan sonra ciddi təhlükə ilə üzləşib. Bu barədə kəşfiyyat məlumatlarına malik bir ABŞ rəsmisi məlumat verib.\nKəşfiyyat məlumatları ilə tanış olan ikinci bir mənbənin də CNN-ə verdiyi informasiyaya görə, ABŞ Kimin səhhəti ilə bağlı xəbərləri yaxından izləyir.\nKim bu yaxınlarda, aprelin 15-də babasının ad gününün qeyd edilməsi mərasimində görünməyib, bu da onun səhhəti haqqında müxtəlif fərziyələr doğurub. Bundan 4 gün əvvəl o, hökumət iclasında görünüb.\nABŞ-ın başqa bir rəsmisi Bazar ertəsi CNN-ə bildirib ki, Kimin səhhəti ilə bağlı narahatlıqlar etibarlı mənbələrə söykənir, lakin xəstəliyin şiddətini qiymətləndirmək çətindir.\nCənubi Koreyada Şimali Koreyaya yönəlmiş onlayn qəzet olan “Daily NK” Kim Çen Inın aprelin 12-də ürək-damar sistemi ilə bağlı əməliyyat olunduğunu bildirib.\nXəbər saytının yazdığına görə, “ifrat siqaret çəkmə, piylənmə və həddindən artıq yorğunluq” ucbatından Kimin ürək-damar sistemi pozulub və indi, əməliyyatdan sonra Hyansan əyalətindəki bir villada müalicə alır.\n“Daily NK” yazıb ki, Kimin vəziyyətini qiymətləndirdikdən sonra onu müalicə edən tibbi personalın əksər üzvləri Pxenyana qayıdıb və onların yalnız bir qismi sağalma vəziyyətinə nəzarət etmək üçün villada qalıb.\nCNN bu məlumatı müstəqil olaraq təsdiqləyə bilmir.\nCənubi Koreyalı bir mənbə Bazar ertəsi CNN-ə bildirib ki, ölkənin ən yüksək mənsəbli rəhbərləri Kimin sağlamlıq durumundan agahdır, lakin “Daily NK”-ın məlumatları müstəqil olaraq təsdiqlənmir. Mənbə etiraf edib ki, Kimin həqiqətən, çəki və siqaretlə əlaqəli problemləri çoxdan məlumdur, lakin əlavə informasiya yoxdur.\nCənubi Koreyanın Mavi Prezident Evindən jurnalistlərə verilən açıqlamada Kimin sağlamlığı ilə bağlı yayılan xəbərlərdə təsdiqlənəcək heç bir şey yoxdur və Şimali Koreyada “qeyri-adi əlamətlər” aşkar edilməyib.\nCənubi Koreyanın Birləşmə Nazirliyi və Müdafiə Nazirliyi şərh verməyib. Milli Təhlükəsizlik Şurası və Milli Kəşfiyyat direktoru dəftərxanası da.\nCNN şərh üçün CIA və Dövlət Departamentinə müraciət edib.\nBu vaxt ABŞ rəsmiləri şimali koreyalı mütəxəssislərə – xüsusən Kim rejimini öyrənənlərə fövqəladə vəziyyət planlama ilə bağlı müraciət ediblər. Bunu CNN-ə 3-cü mənbə deyib.\nŞimali Koreyadan kəşfiyyat məlumatı toplamaq olduqca çətindir, buna görə də, ABŞ kəşfiyyatı üçün vəziyyət yenə də mürəkkəb olaraq qalır.\nŞimali Koreya, demək olar ki, ölkə daxilində büt kimi pərəstiş olunan liderlə əlaqədar istənilən məlumatı ciddi şəkildə nəzarət altına alır. Rəsmi dövlət KİV-lərində informasiya yoxluğu həmişə onun səhhəti ilə bağlı möhtəkirliklərə və şayiələrə səbəb olur. Şimali Koreyada azad mətbuat yoxdur və söhbət ölkə rəhbərliyindən getdikdə, bu, qara dəlikdir. Təhlilçilər dövlət mediasının informasiyaları və təbliğat videoları əsasında nəticələr çıxarırlar.\nKim sonuncu dəfə aprelin 11-də Şimali Koreyanın dövlət mediasında görünüb. 15 aprel tarixində – Şimali Koreyanın ən əhəmiyyətli bayramı, ölkənin qurucu atası Kim İr Senin anadan olmasının ildönümü – Kim Çen Inın hərəkətləri haqqında rəsmi heç bir qeyd yoxdur.\nMütəxəssislər Kimin yubiley şənliyinə gəlməməsi ilə bağlı heç bir rəy vermirlər. Şimali Koreya liderləri keçmişdə bu vacib tədbirləri daim ziyarət edib. Ancaq bunun əksi baş verdikdə də, heç bir fövqəladə vəziyyət ortaya çıxmayıb.\n“Kimin səhhəti ilə bağlı son vaxtlar çoxlu söz-söhbət var. O, xəstəxanaya yerləşdirilibsə, bu, 15 aprel yubileyində niyə iştirak etmədiyini izah edər”. Bunu araşdırmaçı Brüs Klinqner – İrs Fondunun əməkdaşı və CIA-nın Şimali Koreya üzrə keçmiş şöbə müdiri deyib. “İllər boyu Kim və ya atası haqqında bir sıra yalançı sağlamlıq söz-mülahizələri olub. Odur ki, gözləməli və görməliyik”.\nKim Çen İrin 2008-ci ildə Şimali Koreyanın 60 illik yubileyi ilə bağlı paradda iştirak etməməsi səhhətinin pis olduğu ilə əlaqədar səs-küyə səbəb olub. Sonradan insult keçirdiyi, 2011-ci ildə ölümünə qədər sağlamlığının zəiflədiyi aşkarlanıb.\nKim Çen In 2014-cü ildə bir aydan çox müddətə ictimaiyyətin gözündən yayınıb, bu da sağlamlığı ilə bağlı fərziyələrə səbəb olub. O, sonradan çəliklə görünüb və bir neçə gün sonra Cənubi Koreya kəşfiyyatı onun ayağından əməliyyat olunduğunu öyrənib.\nSeuldakı Yonsey Universitetinin beynəlxalq əlaqələr üzrə professoru Con Deluri deyib: “Bu məsələdə yanılmaq asandır”.\n“Hələ ki Kimin səhhəti ABŞ rəsmilərini narahat edir”, – deyə mənbələr CNN-ə bildiriblər.\nBazar ertəsi günü prezident Donald Tramp iki ölkənin “böyük əlaqələr”inin olduğunu söyləyib, lakin iki ölkə danışıqların çoxsaylı imkanlarını əldən qaçırıb. İndi koronavirus pandemiyası ucbatından şəxsən təmaslar qeyri-mümkündür.


İpoteka - CreativeGroup | www.c-g.az\nİpoteka krediti – kredit təşkilatının ipoteka zəmanəti əsasında (yəni mülkiyyəti girov qoymaqla) əmlak aktivlərinin alınması üçün borcalana və ya birgə borcalanlara verdiyi pul vəsaitidir. İpoteka krediti daşınmaz əmlakın girovu üzrə verilən kreditdir. Və bu kredit üzrə girovnamə tərtib olunur. Xüsusi mülkiyyətdə olan fərdi və çoxmənzilli yaşayış evləri, habelə mənzillər ipoteka predmeti ola bilər. Borc vəsaitləri müxtəlif məqsədlərə, o cümlədən istehsal və istehlak tələbatlarının ödənilməsinə istifadə oluna bilər. Əksər hallarda ipoteka borcunun qaytarılması mənbəyi borcalanın qarşıdan gələn gəlirləridir. Bu isə girov qoyulan daşınmaz əmlakın əsaslandırılmış qiymətləndirilməsini və borc vəsaitlərinin qaytarılmaması hallarında girov qoyulmuş əmlakın satılması imkanlarının müəyyən edilməsini labüd edir. Mənzilin uzun müddətə borca alınmasının iki əsas forması vardır: bunlar bank və qeyri-bank ipotekalarıdır. Bank ipotekası mənzilin uzun müddətə borca alınmasının ən çox istifadə olunan maliyyələşmə formasıdır. Adətən banklar ipoteka kreditini 10-25 və bəzən də 30 il müddətinə, alınan əmlakın 70%-i həcmində verir. Bu kreditlərə ya fiksə edilmiş (əvvəlcədən müqavilədə konkret göstərilərək heç vaxt dəyişdirilməyən) yaxud da üzən (inflyasiyaya proporsional olaraq dəyişən) faiz dərəcələri tətbiq oluna bilər.\nBurada həm borcalanın, həm də borc verənin, yəni bankın müəyyən öhdəlikləri var. Bu modeli digərindən fərqləndirən əsas məqam ilkin ödənişlə bağlıdır. Belə ki, borcalan ilkin ödəniş etmək üçün nağd pulu olmadığından bankda əmanət hesabı açaraq bir neçə il müddətində həmin məbləği banka ödəməlidir. Yalnız bundan sonra bankın borcalan qarşısında mənzilin alınması üçün kredit vermə öhdəliyi yaranır. Borcalan isə öz növbəsində borcun yerdə qalan hissəsinin ödənilməsi üzrə də öhdəlik daşıyır.\nMənzilin uzun müddətə borca alınmasının digər forması qeyri-bank ipotekasıdır. Bu maliyyələşmə forması mənzilin qarşılıqlı kreditləşdirilməsi də adlanır. İştirakçı tərəflərin kooperasiya və komplementar (bir-birini tamamlayan) maraqları mənzilin qarşılıqlı kreditləşdirilməsinin əsas xüsusiyyətləridir. Bu cür kreditləşmə ilkin təşəkkül zamanı sadə kooperasiyaya əsaslanırdısa, sonralar bu sahədə fasiləsiz daxılların meydana gəlməsi bu növ kreditləşmənin effektivliyini xeyli artırmışdır. Fasiləsiz daxıla qoşulan hər bir iştirakçı ondan sonra daxıla qoşulan iştirakçıların hesabına sadə kooperasiyalarda olduğundan da tez mənzil ala bilir.\nMüasir maliyyə bazarlarının mürəkkəbliyi bəzən bu növ kreditləşmənin hər iki formasının kəsişdiyi ortaq maliyyələşmə formasının da istifadəsini zəruri edir.\nLakin son dövrlər sürətlə inkişaf edən mexanizmlərdən biri də İslam ipoteka sistemidir. Sürətlə inkişaf edən bu sistem son vaxtlar Amerika, Kanada, bəzi qərbi Avropa ölkələri və s. inkişaf etmiş digər ölkələrdə də investorların marağına səbəb olmuş və qeyd olunan ölkələrdə həmin növün tətbiqinə başlanılmışdı.İslam ipoteka kreditləşməsi aşağıdakı üç əsas sxem üzrə həyata keçirilir:\nBirincisi – dəyəri ödənilməklə əmlakı sonda geri almaq hüququ verən icarədir (ijara). Xüsusiyyətlərinə görə bu metod “sale&leaseback” ənənəvi lizinq əməliyyatına bənzəyir. Qaydalara uyğun olaraq kreditor üzən faiz dərəcələrində olduğu kimi hər il orta bazar qiymətlərinə uyğun olaraq lizinq haqqına dəyişiklər edir. Həmçinin borc alan istənilən anda əmlakın balansdakı qalıq dəyərini ödəyərək onu özününküləşdirə bilər.\nİkincisi – müddətli satışdır (murabaha). Bu maliyyələşmə qaydalarına görə kreditor özü daşınmaz əmlakı alır (məsələn 100 000 manatlıq) və dəyərini uzun müddətə ödənilməsi şərti ilə onu borc götürənə daha baha qiymətə satır (məsələn: 125 000).\nÜçüncüsü – azalan pay metodudur (musharaka). Burada kreditor və müştəri həm əmlaka, həm də gəlirə birgə sahib olurlar. Burada müştəri zaman-zaman əmlakın dəyərini kreditora ödəyərək ona tam sahib olur. Kreditor isə müştəri əmlakın dəyərini tam ödəyib qurtaranadək əmlakın ona məxsus olan hissəsini proporsional şəkildə ona icarəyə verir və əmlakın kreditora aid olan hissəsi azaldıqca icarə haqqı da azalır.\nİpoteka kreditinin zəruriliyi\nİpoteka dəyəri şəxsi vəsaitlərindən daha çox olan mənzil (ev) almağı planlaşdıran insanlar üçün lazımdır. İpoteka krediti mənzil (ev) almaq üçün kifayət qədər vəsait olmadıqda belə, insanlara öz şəxsi mənzillərində yaşamaq imkanı yaradır.Yaşayışla təmin olunma, mənzil bazarında tələbi formalaşdıran əsas amillərdəndir. Odur ki, mənzil bazarındakı tələbin formalaşmasına təsir edən əsas qüvvə minimum yaşayış ehtiyacını ödəmək istəyən geniş əhali kütləsidir. Mənzil tələbatının ödənilməsi üçün müxtəlif vasitələrdən istifadə oluna bilər: mənzilin kirayələnməsi və ya üzərindəki bütün növ mülkiyyət hüququ ilə birlikdə özəl mənzilin əldə olunması. Əgər kirayələnmədə əsas məqsəd yalnız yaşayışı təmin etməkdirsə, özəl mənzilin əldə olunması həm də rifah halının göstəricisidir. Bu səbəblərdəndir ki, əhalinin yaşayış səviyyəsi ölçülərkən onların mənzillə təmin olunma faizi, əmlak bazarının mövcud qiymətləri və onların inkişaf dinamikası da nəzərə alınır.Mənzil bazarı həmçinin rahat və gəlirli bir investisiya alətidir. Əmlak bazarına qoyulan investisiyaların böyük hissəsi əsasən birinci bazara - yəni mənzil sənayesinə yatırılır. Lakin qeyd olunmalıdır ki, mənzil tikintisinə qoyulan investisiyanın gəlirlilik səviyyəsi cəlbedici olduğu qədər də risklidir. Qeyd edilməlidir ki, təkrar mənzil bazarına qoyulan yatırımlar da mənzil bazarında qiymətin formalaşmasına təsir edir. Əhalinin minimum yaşayışla təmin olunması baxımından mənzil bazarı həm də sosial əhəmiyyətə malikdir. Təsadüfi deyil ki, hər bir dövlət bu sahədə müxtəlif stimullaşdırıcı layihələr həyata keçirməkdə maraqlıdır. O cümlədən, Azərbaycan hökuməti tərəfindən də əhalinin, xüsusən də gənc və aztəminatlı ailələrin mənzil şəraitinin yaxşılaşdırılması istiqamətində kompleks tədbirlər artıq neçə illərdir ki, həyata keçirilməkdədir.\nDünya maliyyə böhranı fonunda dövlətin bu sahədəki stimullaşdırıcı maliyyə proqramlarının davam etdirilməsi ilə yanaşı, əhali gəlirlərinin də artımı Azərbaycan ipoteka kreditləri bazarındakı tempin sabit saxlanılmasında mühüm rol oynamışdır. Lakin yeni inkişaf mərhələsinə yaxınlaşan Azərbaycan əmlak bazarının mövcud imkanları, bu bazara xas olan risklər və onlardan sığorta olunma kimi məsələlərdə qaranlıq qalan məqamlar, bu kreditləri əldə etmək istəyən şəxslər (borcalanlar) qarşısında mənfi seçim etmək riski yaradır. Bu baxımdan daimi yaşayışın əldə olunmasında borc kapitalının rolu, bu kapitalın əldə olunma formaları, kredit öhdəliklərinin yerinə yetirilməsi və borcalanın ödəmə qabiliyyətinin itməsi riskləri haqqında əhəmiyyətli məlumatlar bu risklərdən qorunmağa kömək edə bilər. Azərbaycanda ipoteka krediti əksər hallarda dövlətin sosial-iqtisadi proqramı kimi başa düşülsə də, inkişaf etmiş maliyyə bazarlarında bu kredit növü daha geniş anlama malikdir.\nİnkişaf etmiş beynəlxalq təcrübədə ipoteka – daşınmaz əmlakın girovu anlamını daşısa da, bu gün ipoteka çevrəsinin genişləndirilməsi məqsədilə üzərində mülkiyyət hüquqları qeydə alınan daşınar əmlakların da onun hüdudlarına daxil edilməsinə rast gəlinir. Bir sözlə, geniş mənada ipoteka dedikdə, daşınmaz və rəsmi reyestrlərdə üzərində mülkiyyət hüquqları qeydə alınan daşınar əmlakın girovunu başa düşmək olar.\nDaşınmaz əmlak əməliyyatları tamamlanarkən borc vəsaitlərindən istifadənin məqsədəuyğunluğu, zəruriliyi və mümkünlüyü həm borcalanın mövqeyindən, həm də kreditorun mövqeyindən nəzərdən keçirilə bilər.\nİnvestor daşınmaz əmlakın alınması zamanı borc vəsaitlərinin cəlbedilməsində icazə verilir:\n1. Dəyəri onun malik oldüğu vəsaitlərin həcmini mahiyyətcə artıra bilən obyektin alınmasına,\n2. Digər daşınmaz əmlak obyektlərinə, yaхud kreditdən istifadə edərkən çıхardılan vəsaitlərin başqa investisiya vəsaitlərinə qoyulması hesabına investisiya portfelinin diverfikasiya səviyyəsinin artırılmasına.\n3. Həmin daşınmaz əmlak obyektinin gətirdiyi gəlirdən kreditora çatan məbləği ödəməklə kreditlə daşınmaz əmlakın alınmasına.\n4. Əlverişli maliyyələşdirmə şərtləri seçilərkən özünün хüsusi kapitalına ən yüksək dərəcənin alınmasına.\nİpoteka kreditləşməsi ölkədə mənzil probleminin həllinə müsbət təsir göstərir. Əhalinin kreditləşdirilməsinin ölkənin sosial probleminin həllində rolu danılmazdir. Kreditləşmənin ölkə iqtisadiyyatinın inkişafındaki rolu olduqca mühümdür və bu rol daim artmaqdadir. Əhalinin kreditləşməsinin artirilmasi ilk növbədə ölkədə istehsal olunmuş məhsulların tez satilmasına, əmtəə dövriyyəsinin sürətlənməsinə,istehsalın inkişafına müsbət təsir göstərir. Belə ki, əhali istehlak və ipoteka krediti vasitəsilə özünün istehlak xarakterli ehtiyacıni ödəməklə ölkənin iqtisadi və sosial inkişafıni yaxşilaşdirmiş olur.Inkişaf etmiş ölkələrdə banklar tərəfindən fiziki şəxslərə verilən kreditlər arasinda ən çox yayilani istehlak və ipoteka kreditidir. Bu növdə kreditlər banklara gəlirlərini artirmağa imkan verir. Istehlak krediti kreditləşmə nin ən sərfəli növlərindən biridir. Ona görə də istehlak kreditinin istər-istəməz gələcəkdə bankların və bank xidmətlərinin idarə edilməsində mühüm rol oynayacaği danilmazdir. Bu növ kredit əhalinin istehlak tələblərinin təmin edilməsinə istiqamətlənib. O, əmtəə və pul formasma malikdir.\nIpoteka krediti-müvəkkil kredit təşkilati tərəfindən borcalana yaşayiş sahəsinin alınmasi üçün məqsədli istifadə, qaytarilmaq, müəyyən müddətə, faizlər ödənilmək və təminatliq şərtləri ilə verilmiş puldur.\n«Ipoteka haqqında» Azərbaycan Respublikasi Qanununa əsasən ipoteka öhdəliyin icrasinin təmin edilməsi üsulu olaraq daşınmaz əşyalarin və rəsmi reyestrdə üzərində mülkiyyət hüquqlari qeydə alınan daşınar əşyaların girovudur. Qəbul olunmuş qanuna əsasən dövlət və ya bələdiyyə mülkiyyətində olan torpaq sahələri, xüsusi mülkiyyətdə olan fərdi və çoxmənzilli yaşayiş evləri, habelə mənzillər ipoteka predmet ola bilər. Mehmanxanalar, istirahət evləri, bağ evləri və bu kimi başqa tikintilər və binalar ümumi əsaslarla ipoteka predmeti ola bilər. Ipotekanın predmeti açiq bazarda və ya hərracda satila bilər. Daşınmaz əşyanın ipotekasi haqqında müqavilə daşınmaz əmlakın dövlət reyestrində, daşinar əşyanin ipotekasi haqqinda müqavilə isə daşınar əmlakın rəsmi reyestrində qeydə alınır. «Azərbaycan Respublikasmda ipoteka kreditləri sisteminin yaradilmasi haqqında» Azərbaycan Respublikasi Prezidentinin 16 sentyabr 2005-ci il 299N°-li Fərmanına uyğun olaraq Azərbaycan Respublikasi Mərkəzi Bankının nəzdində Azərbaycan Ipoteka Fondu yaradildi. Fondun əsas məqsədi Azərbaycan Respublikasında əhalinin yaşayış şəraitini yaxşılaşdırmaq, mənzil tikintisinin səmərəli maliyyələşdirmə mexanizmini yaratmaq, bu sahədə formalaşan təklifin alıcılıq qabiliyyətli real tələbə uyğunlaşmasını təmin etmək və ipoteka kreditləşməsinə yerli və xarici investorları cəlb etməkdir. AİF dövlət təsisatıdır, hüquqi şəxsdir. Azərbaycan İpoteka Fondu əhaliyə birbaşa ipoteka kreditlərinin verilməsi ilə məşğul olmur. Əhaliyə ipoteka kreditlərinin verilməsi AMB tərəfindən seçilmiş müvəkkil kredit təşkilatları tərəfindən həyata keçirilir. AİF-in vəsaitləri Azərbaycan Respublikasının dövlət büdcəsindən ayırmalar; AİF fəaliyyətindən əldə olunan daxilolmalar, o cümlədən verilmiş kreditlər üzrə əsas borc və faiz ödənişləri; AİF tərəfindən emissiya olunan qiymətli kağızların yerləşdirilməsindən əldə olunan vəsaitlər; AİF-ə verilən xarici kreditlər, yardımlar, qrantlar və s. mənbələr hesabına formalaşır. Aşağıdakı cədvəldə AİF tərəfindən verilən ipoteka krediti haqqında məlumatlar öz əksini tapır.


Ağcabədi sakininin əlində qumbara partladı | ARAN qəzeti\nAğcabədi sakininin əlində qumbara partladı\nAğcabədidə bədbəxt hadisə baş verib.\n“Qafqazinfo”nun məlumatına görə, hadisə dünən günorta saatlarında şəhərin Heydər Əliyev prospektində qeydə alınıb.\nBelə ki, şəhər sakini Nicat Quliyevin əlində F-1 markalı əl qumbarası partlayıb.\nNəticədə, N.Quliyevin sol əli amputasiya olunub. Həkimlər hazırda yaralının vəziyyətinin ağır olduğunu bildirirlər.\nƏvvəlki məqaləMilli Qəhrəman Namiq Abdullayevin xatirəsi anıldı\nNövbəti məqalədəAğdam rayonunun gəncləri Heydər Əliyev Mərkəzini ziyarət etdilər


Azərbaycan-Fransa Ticarət və Sənaye Palatası Sahil Babayevlə onlayn görüş keçirib\nAzərbaycan-Fransa Ticarət və Sənaye Palatası Sahil Babayevlə onlayn görüş keçirib\n13:25 31-07-2020 7\nÖtən dövrdə tvinninq layihələri çərçivəsində Fransanın müvafiq qurumları ilə analitik və proqnozlaşdırma potensialının yaxşılaşdırılması, pensiya təminatı və tibbi-sosial reabilitasiya sahələrində formalaşan birgə iş təcrübəsi gələcəkdə ikitərəfli fəal əməkdaşlığın qurulması üçün geniş imkanlar yaradır.\nmilletinsesi.info-ın məlumatına görə, bunu Əmək və Əhalinin Sosial Müdafiəsi naziri Sahil Babayev Azərbaycan-Fransa Ticarət və Sənaye Palatasının (CCIAF) üzvləri ilə keçirdiyi onlayn görüşdə vurğulayıb.\nGörüşdə fəxri qonaq qismində Fransanın Azərbaycandakı səfiri Zakari Qros, Avropa İttifaqının Azərbaycandakı Nümayəndəliyinin rəhbəri Kestutis Yankauskas da iştirak edib. CCIAF-in İdarəedici direktoru Zibər Hüseynova pandemiya dövründə Palatanın həyata keçirdiyi tədbirləri, informasiya sessiyalarını qeyd edib. O, S.Babayevlə bu görüşün nazirlik və özəl sektor arasında əmək, məşğulluq sahələrində islahatlara dair fikir və məlumat mübadisi aparmağa imkanı verdiyini qeyd edib.\nS.Babayev Prezident İlham Əliyevin sosial-iqtisadi islahatlar proqramının nailiyyətləri barədə məlumat verib. O, ölkəmizdə dövlət tərəfindən sahibkarlığın inkişafına göstərilən ardıcıl və sistemli dəstəyi, özəl sektorun milli iqtisadiyyatda rolunu vurğulayıb.\nNazir pandemiya dövründə ölkəmizdə məşğulluğa və sosial rifaha dəstək tədbirləri barədə məlumat verib. Bu tədbirlər çərçivəsində iş yerlərinin və əməkhaqlarının qorunması, məşğulluq imkanlarının artırılması, sosial müdafiə və aktiv məşğulluq proqramlarının genişləndirilməsi üçün aparılan işləri qeyd edib.\nQeyri-formal məşğulluğun qarşısının alınması, əmək müqavilələrinin sayında artım, sahibkarlarla sosial dialoqa əsaslanan əməkdaşlıq barədə məlumat verən S.Babayev ölkəmizdə formal məşğulluğa keçidi stimullaşdıran təsirli mexanizmləri, minimum əmək haqqının artırılması, vergi güzəştləri, vergi prosedurlarının sadələşdirilməsi, məcburi dövlət sosial sığorta haqqı dərəcələrinin endirilməsi və s. istiqamətlərdə atılan addımları qeyd edib.\nƏmək, məşğulluq, sosial müdafiə sahələrində geniş miqyas alan islahatlar, əldə olunan nailiyyətlər, DOST layihəsi barədə məlumat verən nazir “Əmək müqaviləsi bildirişi” altsisteminin geniş funksional imkanlarından, “Məşğulluq” altsistemindən bəhs edib. Bu innovativ layihələrin işəgötürənlər, həmçinin, Azərbaycan-Fransa Ticarət və Sənaye Palatasında təmsil olunan şirkətlər üçün əhəmiyyətini vurğulayıb.\nO, Palatanın ölkə iqtisadiyyatında rolundan bəhs edib, əmək bazarı ilə bağlı aparılan islahatlar prosesində sahibkarlarla, o cümlədən CCIAF üzvləri ilə əməkdaşlığa xüsusi önəm verildiyini deyib.\nCCIAF-in İdarə Heyətinin sədri Teybə Quliyeva Palatanın sosial sahədə həyata keçirilən islahatları yaxından izlədiyini və dəstəklədiyini qeyd edib. O, CCIAF-in dövlət-özəl sektor arasında dialoqun qurulmasında aktiv iştirak etdiyini vurğulayıb.\nZ.Qros Əmək və Əhalinin Sosial Müdafiəsi Nazirliyi ilə Fransanın müvafiq qurumları arasında məşğulluq, reabilitasiya, sosial təminat sistemində idarəçiliyin təkmilləşdirilməsi istiqamətində əməkdaşlıqdan danışıb. O, sosial sahədə həyata keçirilən islahatları müsbət qiymətləndirdiyini qeyd edib.\nK.Yankauskas Azərbaycanda həyata keçirilən sosial islahatlar, həmin islahatların tərkib hissəsi kimi Tvinninq layihəsi çərçivəsində Aİ ölkələrinin təcrübələrinin Azərbaycanda əmək və sosial müdafiə sisteminin inkişafına dəstək məqsədilə tətbiqi barədə danışıb. O qeyd edib ki, bu cür əməkdaşlığın müsbət nəticələri digər sahələrdə də əməkdaşlıq üçün vacib əsas yaradır.\nGörüş sual-cavab sessiyası ilə davam edib. Nazir CCIAF üzvlərini maraqlandıran sualları cavablandırıb.\nAzərbaycan-Fransa Ticarət və Sənaye Palatası 2016-cı ildən fəaliyyət göstərir. Əsas məqsədi Azərbaycan Respublikası ilə Fransa Respublikası arasında qarşılıqlı iqtisadi və dostluq münasibətlərini inkişaf etdirməkdir. Palatanın 60-dan çox yerli, fransız və beynəlxalq üzv şirkəti var.\nSərt karantin rejiminə baxmayaraq, Bakıdan rayonlara axın edirlər - VİDEO\nSOCAR-dan Hacıqabulda qaz xəttində baş verən yanğınla bağlı ÖZƏL AÇIQLAMA\nAzərbaycanda koronavirusla bağlı SON STATİSTİKA - FOTO\nGöyərtəsində 191 nəfər olan təyyarə qəzaya uğradı: Ölənlər var - VİDEO\nXəzərdə 2 nəfər necə boğuldu? - Xəbərlərin 20:00 buraxılışı\nAvropa Liqasında ölkəmizi təmsil edəcək klubdan yeni transfer - FOTO


"İslam"la qısa tanışlıq.\n3- İnsanlara ölümdən sonrakı əhvallarını və talelərini, qəbirdə üzləşəcəkləri, sonra qi-yamət günü yenidən dirilib əməllərinə gö-rə sorğu–sual olacaqlarını, sonra xeyirdir-sə xeyirlə (cənnətlə), şərdirsə şərlə (cə-hənnəmlə) cəzalandırılacaqlarını xatirlat-maqdır.\na – Allah təalanın rübubiyyətinə iman; yəni: Hər şeyi yaradan, idarə edən, dolandıran və bütün xəlqinin işlərində tam hakim olduğuna iman gətirməkdir.\nb – Allah təalanın uluhiyyətinə iman; yəni: Haqq olan ilah odur və ondan başqa hər bir məbud batildir.\nc – Allah təalanın ad və sifətlərinə iman; yəni: Quranda və peyğəmbərin ona və ailəsinə Allahın salavatı və salamı olsun sünnətində varid olan gözəl ad, kamil və əzəmətli sifətlərə iman.\na – Allah təalanın Musa peyğəmbərə ona Allahın salavatı və salamı olsun nazil etdiyi, israil övladlarının ən böyük kitablarından olan Tövrat.\nb - Allah təalanın İsa peyğəmbərə ona Allahın salavatı və salamı olsun nazil etdiyi İncil.\nc - Allah təalanın Davud peyğəmbərə ona Allahın salavatı və salamı olsun göndərdiyi Zəbur.\nd - İbrahimin ona Allahın salavatı və salamı olsun Səhifələri.\ne - Allah təalanın peyğəmbərlərin sonuncusu Məhəmmədə ona və ailəsinə Allahın salavati və salamı olsun nazil etdiyi Qurani Kərim. Allah təala bu kitabla özündən əvvəlki kitabların səlahiyyətini ləğv et-miş və onun qorunmasını öz üzərinə götürmüş-dür. Ona görə ki, bu kitab ta qiyamət gününə qə-dər bütün yaradılanlar üzərində əsaslı dəlil olaraq qalacaqdır.\nBirinci əsas: "Allahdan başqa ibadətə layiq haqq məbud yoxdur və Məhəmməd onun elçisidir" kəliməsinə şəhadət vermək. Bu şəhadət İslamın açarı və üzərində qurulan əsasıdır.\n"Allahdan başqa ibadətə layiq haqq məbud yoxdur" kəliməsinin mənası; Haqq olan ilah Odur və Ondan başqa hər bir ilah batildir. İlah dedikdə hər bir ibadət olunan nəzərdə tutulur.\n"Məhəmməd Allahın elçisidir" kəliməsinin mənası: Verdiyi xəbərləri təsdiqləmək, əmrlərinə\nTarix: 08.05.2013 / 20:28 Müəllif: *_*M_O_N_I_K_A*_* Baxılıb: 450\tBölmə: Maraqlı melumatlar\nFitrə zəkatı haqqında Nadanliq kompleksinden nece xikas olmaq haqqinda i Bes Qayitma Pulu Xanımlar gözəl çanağa sahib olmaq istəyirsiniz Daxili intizam aglamagi bacarsaydim Tibbi biliklerin esaslari kisinin qadini sevmesi ucun 50 sebeb Yuxuda Leysan görmək Dəyişiklikləri nə üçün xoşlayıram qaraçiyələm haqqında Evdə təmizlik işləri Hepsi Erkeklerde Var əlFəcr Sübh çağı surəsi Sonram NAMAZ VE ONUN TESİRİ SİFERBLAT Xoşbəxt və sakit Ailə Həyatı Baxımlı qadının gözəllik sirrləri qarox Ana südünə təsir edən qidalar Makiyajdan öncə bunlara əməl edin BAĞIŞLA SEVGILIM MENI Əmzirmənin anaya və körpəyə xeyirləri yolda Bu günün tarixi 22012014 LiNZa Kirlangic Qadinlarin gizletdiyi sirler Roberto Beninyi yanacaq dondurma menteqesini qaydalarl Çillərdən xilas olmaq istəyənlər üçün maskalar Bizimle hamiləlik və cinsi əlaqə Öpüş haqqında 17 fakt QadA Lazer görmək allahin rehmet English Haram Yeməyin Təsirləri sement düzümü Otaqda 5ci Divar Saçınızın Iki Awkin Yildizi Namaz Qılan əsgəroxuyun Arvadimin Birinci Erinin Qebri Çiyələk mürəbbəsi


Avokado yemək üçün 9 səbəb » Qadınla.Com - Qadınlar Birİncidir!\nTarix: 19-09-2020, 13:00\nBu meyvənin tərkibində "lutein" və "zeaksantin" adlı maddələr gözləri müxtəlif xəstəliklərdən qoruyur. Avokadonun ehtiva etdiyi "karotenoid" maddəsi gözlərin daha yaxşı görməsini təmin edir.\nİnsan bədənində hüceyrələr daim yenilənir. Avokado hüceyrələrin yenilənməsi prosesini sürətləndirir. Tərkibindəki, 20 fərqli vitamin və mineral sayəsində daha sağlam hüceyrələrin yaranmasını təmin\nAvokadonun bilinməyən sirləri\nAvakado yeməmişəm ama sevirəm faydalidi\n20 sentyabr 2020 19:27\nAvakado gözəl meyvədi təşəkürlər\n19 sentyabr 2020 18:49\nHmm avakado sevmirem.Faydali meyve oldugunu esitmisdim


Foodinfo.az-ın məlumatına görə, nəzarət tədbirləri çərçivəsində 2021-ci il oktyabrın 19-da ölkə üzrə 398 ictimai iaşə obyektində 694 monitorinq keçirilib. Monitorinqlər zamanı 6 müəssisədə qanunvericiliyin tələblərinin kobud şəkildə pozulması faktları aşkar olunub. Aşkar edilmiş nöqsanlarla bağlı İnzibati Xətalar Məcəlləsinə uyğun olaraq müvafiq tədbirlər görülüb.\n1. Bakı şəhəri, Binəqədi rayonu, Binəqədi şosesi, ev 5 ünvanında yerləşən, fiziki şəxs İbrahimov Əfrayıl Xurşud oğluna məxsus “Çıraq” restoranı;\n2. Bakı şəhəri, Nəsimi rayonu, A. Məhərrəmov küç., ev 22A ünvanında yerləşən, fiziki şəxs Arsu Yaşara məxsus kafe;\n3. Bakı şəhəri, Yasamal rayonu, Firudin Ağayev küç., 559-cu məh., m.26 ünvanında yerləşən, fiziki şəxs Nuriyev Fizuli Behbud oğluna məxsus kafe;\n4. Bakı şəhəri, Nizami rayonu, Əlif Hacıyev küç., ev 2439, məh. 40a ünvanında yerləşən, fiziki şəxs Əliyeva Marina Vladimirovnaya məxsus kafe;\n5. Bakı şəhəri, Suraxanı rayonu, Yeni Günəşli V yaşayış massivində yerləşən, fiziki şəxs Məmmədov Məmməd Hüsən oğluna məxsus kafe;\n6. Sumqayıt şəhəri, məhəllə 3 ünvanında yerləşən, fiziki şəxs Əliyev Emin Nizami oğluna məxsus “London” kafesi.


28 sen 2021, 20:56\nMingəçevir şəhər icra hakimiyyətinin başçısı İlham İsmayılov, Vətən müharibəsi iştirakçıları və şəhid ailələri ilə işin təşkili şöbəsinin əməkdaşları, hüquq mühafizə orqanları və YAP Mingəçevir şəhər təşkilatının sədri Cavanşir Yusubov şəhid Hüseyn Adil oğlu Abbasəliyevin ailəsini evində ziyarət edib ərzaq bağlamaları təqdim ediblər.\nYeniavaz.com xəbər verir ki, şəhidin atası onu ziyarətə gələn qonaqları xoş təəssüratlarla qarşılayıb. “Bu gəlişiniz bizim üçün böyük bir təsəlli və sevinc hissidir”, - deyən şəhid atası Adil Abbasəliyev bildirib ki, onların övladı ali bir amal - Vətən torpaqlarının işğaldan azad edilməsi uğrunda döyüşərkən şəhidlik zirvəsinə ucalıb. O qeyd edib ki, şəhidlərin xatirəsi daim uca tutulur, şəhid ailələri isə dövlətin diqqət və qayğısı ilə əhatə olunurlar.\nA. Abbasəliyev şəhər rəhbərinin və hüquq-mqhafizə orqanlarının onlarla görüşməsini, evlərində ziyarət etmələrini şəhid ailələrinə olan qayğının ən bariz nümunəsi kimi qiymətləndirib. Şəhidin babası da şəhid ailələlərinin ziyarət olunmasının onlara bir təsəlli olduğunu bildirib.\nQonaqlar Azərbaycanın suverenliyi uğrunda şəhid olan Hüseyn Abbasova Allahdan rəhmət, ailə üzvlərinə isə səbr diləyiblər. İlham İsmayılov bildirib ki, şəhidlərimizin fədakarlığı xalqımızın qəlbində daim yaşayacaq, gələcək nəsillər üçün qəhrəmanlıq məktəbi olacaqdır:\n“Şəhid adını uca tutmaq isə hamımızın vətəndaşlıq borcudur”.\nQeyd edək ki, Azərbaycan Silahlı Qüvələrinin müddətli həqiqi hərbi xidmət hərbi qulluqçusu olan Hüseyn Abbasov 2020-ci il sentyabrın 27-də Azərbaycan və Ermənistan arasında başlanan 2-ci Qarabağ müharibisi zamanı Suqovuşanın azadlığı uğrunda gedən döyüşlərdə iştirak edib və sentyabrın 29-da 20 yaşında qəhrəmancasına şəhid olub.\n20 okt 2021, 13:30 190\n20 okt 2021, 13:26 164\n20 okt 2021, 12:54 210\n20 okt 2021, 12:41 203\n20 okt 2021, 12:33 254\n20 okt 2021, 12:20 238\n20 okt 2021, 12:16 188\n20 okt 2021, 11:36 317


İslamofobiya » Qadınlar.Co - Qadınlara Özəl Paylaşımlar\nİslamofobiya kəliməsi "İslam” və Yunanca "phobos” sözlərinin birləşməsindən əmələ gəlmişdir. Termin olaraq İslamofobiya İslama qarşı sui-zənn və Müsəlmanlara qarşı göstərilən irqçilik şəklində izah edilə bilər. İslamafobiya qorxu duyğusu ilə xarakterizə olunur. Müsəlmanlara qarşı duyulan irrasional nifrət, ayrıseçkilik, düşmənçilik və kin bəsləmə anlamına gəlir. Tarixi, iqtisadi, siyasi, dini və sosioloji səbəbləri olan İslamofobiya, xüsusilə, 11 sentyabr hadisələrindən sonra daha da artmışdır. Günümüzdə antisemitizmin yerini alan İslamofobiya müsəlmanlara yönəlik irqçilik,nifrət, sözlü və fiziki olaraq hücümlara səbəb olmaqdadır.Bunun nəticəsində də istər Müsəlman istər Qərb dünyasında qayğı, qorxu ,stress,güvənsizlik kimi bir sıra psixolojik təsirlər görünməkdədir.\nÖz-özünü müdafiə etmə və varlığını davam etdirə bilmək şüuraltı olaraq ən təməl ehtiyaclardan qəbul olunmuşdur.Yəni hər bir fərd təbii olaraq varlığını sürdürmək və güvən içində ola bilmə ehtiyacı duymaqdadır. Bu hisslərin əngəllənməsi şəxsdə qəzəb,öfkə və saldırqanlığa nədən olmaqdadır. İslam və Müsəlman qavramlarının qorxu, öfkə duyğularına səbəb olmasının arxa planında media , siyasətçilər , din adamları və pedaqoqların İslam ilə fərdin güvənlik və yaşama istəyini təhdid edən terror,şiddət ,bombalama və intiqam kimi neqativ duyğu ve davranışların davamlı olaraq birlikdə əlaqələndirilməsi yer almaqdadır.Bunun nəticəsində də qeyri -ixtiyari olaraq klassik şərtlənmə əmələ gəlmiş , İslam və Müsəlman sözləri terror, şiddət qavramları ilə eyni dəyərdə qəbul olunmaya ,hətta sinonim olmağa başlamışdır. İslam ilə Avropa coğrafiyasının bərabər olması, ilk tanışması İslam Peyğəmbərinin Bizans imperiyasına göndərdiyi təbliğ məktubunda olmasına rəğmən, Əndəlüs Əməvilərinə qədər müsəlmanlar üçün əhəmiyyətli olmamışdır.Bu səbəblə tarixçilər İslamın Avropa tarixini,Avropanın ilk müsəlman dövləti Əndəlüs Əməvi dövləti ilə başladırlar.\n1950-ci illərdə Avropada təxminən bir milyon müsəlman yaşayırdısa ,hal hazırda bu rəqəm 23 milyona varmaqdadır və Avropanın %4,5 –ni təşkil edir.Avropada müsəlmanların doğum statistikası müsəlman olmayanlara nisbətdə üç dəfə artıqdır.Təxmini hesablamalara görə 2050-ci ildə müsəlmanlar Avropanın %20-ni təşkil edəcəkdir. Bu da təbii olaraq Avropa ümumən "Qərb mədəniyyəti” üçün yolverilməz haldır.\nQloballaşma düşüncəsi həqiqətən fərqli toplumların bir yerdə yaşamasını təmin edirmi yoxsa fərz edilənin əksinə fərqlilikləri münaqişələrəmi sövq edir? Amerikalı professor Samuel Huntingtonun "Mədəniyyətlər toqquşması” fərziyyəsi doğulanırmı? Bu yazıda bu və bənzəri suallar cavablandırılmağa çalışılacaqdır. Avropalılara görə İslami dəyərlər demokratiya və insan hüquqları ilə uyğunlaşmır. Əslində bu imajın ortaya çıxmasında bəzi müsəlman ölkələrinin də payı var. Bu tip ölkələrdə qadın haqqlarının məhdudlaşdırılması ,bir çox müsəlman ölkələrində işlənən namus cinayətləri və həmçinin müasir dünyanın baş bəlası olan terror qruplaşmalarının əsasən müsəlman ölkələrində yerləşməsi və tərkib hissəsinin əksəriyyətinin müsəlmanlardan təşkil olunmasıdır. Təbii ki, özünü müsəlman adlandıran şəxslərin belə oyunların içində olması İslam dini ilə tam olaraq ziddiyət təşkil edir.Həmçinin bu tip radikal İslam yönlü qruplaşmaların hansı mənbələrdən maliyyələşmə və idarə olunması da özü başqa bir mövzunun tərkib hissəsidir.\nQərb mədəniyyətinin çox mədəniyyətliyə, fərqliliklərə açıq olmayan tək tip yanaşması və "yad” düşmənliyi də İsmalofobiyaya gətirib çıxaran amillərdəndir.Çox qədim zamanlardan köhnə qitədə daima Ərəb və Fars kimi xalqları İslamın yaranması və yayılmasından daha öncəki zamanlarda belə "alt,aşağı,ikinci sinif” topluluq olaraq tanımlanmışdır. Qərblilər özlərini "mədəni” və "azad” insanlar olaraq adlandırması və öz kimliklərinin antitezi olaraq Farslar kimi digər Asiyalı xalqları despot və barbar insanlar olaraq tanımaqdaydılar. Buna qloballaşan dünyamızda da istər internet, sosial şəbəkələr istər də Qərb ədəbiyyat,kino və digər mədəniyyət sahələrində başqa cür təzahür formalarında rast gəlmək mümkündür.İslamın geri düşüncəlik , əxlaqsızlıq vəs şəkildə göstərilərək insanlara təlqin olunmaya çalışılması və həmçinin İslam Pəygəmbərinin karikaturalarının çəkilməsi, İslamda müqəddəs sayılan şəxs düşüncə və yerlərin təhqir olunması çox "ucuz” propaqanda və təhrik vasitəsi olaraq hər iki tərəfə ziyandan başqa heç nə verməməkdədir.\nÜmumən Xristian və İslam dünyası arasındakı münaqişələrin, İslam düşmənçiliyinin ən bariz nümunəsi Səlib yürüşləridir. 1095-ci ildə Fransanın Klermon şəhərində papa II Urbanın "Müqəddəs torpağın (Qüdsün) kafirlərdən azad edilməsi " çağırışı ilə bütün xristian dövlətlərinin qoşulduğu hərbi kampanya günümüzdə də davam etməkdədir. Yaxın tariximizdə Serb və Xorvatların Bosniyada ,Fransa və İtaliyanin Şimali Afrikada, Amerikanın "rifah” gətirdiyi İraq və Əfqanıstanda , İsrailin Fələstində illərdir davam edən müsəlman qətliamları İslam dünyası üzərində oynanılan oyunların, nifrət, düşmənçiliyin tariximizdən bu günə kimi davam etdiyini göstərməkdədir. Dünyada sülh zaman ,məkan fərq etmədən, dinindən ,dilindən, irqindən asılı olmadan, ikili standartlar tətbiq olunmadan, terrorun dəydiyi hər ocağa eyni yanaşıb ,eyni qiymət verilən zaman bərqərar olacaqdır.\nDünyada İslam qorxu və nifrətinin əsas səbəblərindən biri də İslamda olan cihad anlayışının düzgün anlaşılmayıb, insanlara şiddət və savaş qarşılığı olaraq təbliğ olunmasıdır. Cihad Quranda açıqca həyat və inanc ilə bütün mövzularda çabalamaq anlamında işlədilməkdədir.Nə ümumi düşüncə nədəki Quran hər hansı bir fərdin bütün həyatında yalnızca şiddətin hökm sürəcəyi fikrini dəstəkləməsi absurd və gülüncdür. Quranın iddia etdiyi cihad həyata yayılmış olan ümumi məsələlərdə gözəl işlər görməyə səy göstərmək və saf eqoizmə dayanmaqdan ibarətdir.Əlbət ki tarix boyu çoxları tərəfindən cihad sadəcə silahlı mücadələ şəklində yanlış anlaşılmışdır.Quranda cihad əzm və mühakimə etmək kimi əks olunmuşdur.Bununla birlikdə fərdin özünə, ailəsinə və vətəninə qarşı ani bir hücumda Quran son çarə olaraq silahlı müqavimətə izn verməkdədir.Quranda yer alan cihadla bağlı ayələr dörd növ anlam ,məna kəsb edir.Bunlar müsəlmanlara yönəlik hücumlar olduğu zaman savaş anlamında, insanlığın ən böyük düşməni olaraq tanımlanan şeytanla mübarizə, cəhalətə və fərdin öz nəfsi ilə cihadı nəzərdə tutulmaqdadır. Yəni həddən artıq və dağıdıcı neqativ duyğu və düşüncələrdən uzaq durulmasıdır.\nNəticə etibarilə İslamofobiya Qərb dünyasının öz İslam anlayışını yaratması və İslam toplumlarının iqtisadi , elmi, hərbi və texnoloji baxımdan Qərb ilə müqayisə olunmayacaq şəkildə geri qalmiş olmasının nəticəsidir.Müxtəlif təsir və əlaqə vasitələri istifadə olunaraq daimi olaraq İslamı terror və şiddətlə əlaqələndirən yayınların olması İslam haqqında yetərincə bilgi və düsüncə sahibi olmayan qeyri müsəlman cəmiyyətlərdə islam və müsəlmanlara qarşı özünü qoruma instinktinin səbəb olduğu insancıl bir qorxuya səbəb olmaqdadır.Zənnimcə İslamofobiyanin yaranmasında ən böyük məsuliyyət sahibləri siyasətçilər, elm xadimləri, pedaqoqlar və din adamlarıdır.Bununla birlikdə İslam dünyasının öz dini dəyərlərini yetərincə həyata əks etdirə bilməməsi, bir çox sahələrdə geri qalmiş tənbəl, duyğusal və aqressiv bir toplum imajı yaradaraq dünyada İslamın yanlış tanınma və dəyərləndirilməsində təsiredici bir faktor olaraq qalmaqdadır.\nQərb dünyasi İslamı və müsəlmanları terror və şiddətlə bir tutmaqdan və terror qruplaşmaları ilə əsl müsəlmanlar arasında fərq qoymaqdan vaz keçmədiyi müddətcə İslamofobiya ilə mübarizə uğursuzluqla nəticələnəcəkdir.Qorxu passivliyə , ört basdır etməyə, məntiqsizliyə və tələskənliyə gətirib çıxarır. İslam qorxusu anlamsız , məntiqə sığmayan bir qorxudur. Bu qorxunun təməl nədənləri İslamı həm İslam həm də Xristian dünyasında yetərli səviyyədə bilinməməsi , müsəlman toplumları üzərindəki yadlaşdırma , yazılı və sosial media vasitəsilə insanlarda klassik və sosial şərtləndirmə təbliğ olunmasıdır. Gerçək dünyada isə İslam qorxulacaq və Xristianliq ücün heç bir təhdid yaratmayan əksinə insanlığın huzur ,dostluq ,qardaşlıq ,yardımlaşma ,mərhəmət və xoşbəxtlik içində yaşamasını özündə əks etdirən bir inancdır.скачать dle 11.3\n8 431 0


sinif+yoldasim üçün axtarış neticesi\nAxtarış Neticesi : sinif+yoldasim\nDaha çox Istədii\nBir gün uşaq dərsdən gözünün altı qaralmış vəziyyətdə gəlir . anası həyəcanla nə olduğunu soruşur. Uşaq:\n- Sinif yoldaşım Mamedlə dalaşdım... sabah görəcək günün..\nAnası davanın pis şey olduğunu başa salır və "sabaha hər ikinizə də şirini bişirim , birlikdə yeyərsiz barışarsız"-deyir. Səhəri gün\n10 yaşındaydım. Tay-tuşlarımdan çox çevik, güclü və dalaşqan idim. Nəinki öz yaşıdlarımla, hətta özümdən bir neçə yaş böyük oğlanlarla da savaşar, ağız-burunlarını partladar, evlərinə al-qan içində göndərərdim. O qədər dalaşqan idim ki, hər gün evimizə dəstə-dəstə şikayətçilər- qurb\nRAMAZAN AYI GETDI IBADƏTIM AZALDI,\nheyatda öz yerini tapan insan xoşbextdir mövzusund,\nHamıdan qeşeng kimdir 3 cü sinif inşa,\nHalva halva demekle ağız şirin olmaz haqqında melu,\nqisda seherimiz gozel olr,\nXeyirə niyət edən ona əməl edən kimi savab qazanır,


3 il əvvəl qardaş, bu il isə bacı imtahanda 700 bal topladı - FOTOLAR- koordinat.az\n3 il əvvəl qardaş, bu il isə bacı imtahanda 700 bal topladı - FOTOLAR\nMayın 13-də ali məktəblərə keçirilən qəbul imtahanlarında rekord nəticə göstərən abituriyentlərdən birinin qardaşı da rekordçudur.\nKoordinat.az xəbər verir ki, Bakı şəhərindəki 214 saylı tam orta məktəbin şagirdi Leyli Əhmədova qəbul imtahanında 700 bal toplayan 7 abituriyentdən biridir. III ixtisas qrupu üzrə maksimum nəticə göstərən Leylinin qardaşı da 3 il əvvəl imtahanda 700 bal toplayıb.\nLeyli Əhmədova "Azvision"a açıqlamasında sınaq imtahanlarında həmişə yüksək bal topladığını deyib: “Sınaq imtahanlarında hər zaman yüksək nəticə göstərmişəm. Sadəcə qorxduğum kiçik səhvin məni 700 baldan məhrum etməsi idi. Amma hər şey uğurla keçdi və mən maksimum nəticə göstərdim. 11 il ərzində hər zaman yüksək qiymətlərlə oxumuşam və nəhayət, zəhmətimin bəhrəsini gördüm. 3 il əvvəl qardaşım İbrahim II ixtisas qrupu üzrə 700 bal toplayıb, hazırda ADA Universitetində Beynəlxalq münasibətlər fakültəsində təhsil alır. Anam “Riyaziyyat” müəlliməsidir. Bizdə oxumağa meyl ondan gəlib. 4 fəndən hazırlığa getmişəm, amma “Riyaziyyat”dan isə məni qardaşım hazırlaşdırıb ”.\nOxuma sayı: 354


Deprecated: preg_replace(): The /e modifier is deprecated, use preg_replace_callback instead in /home/davam/public_html/engine/modules/show.full.php on line 292 davam.az - BÜTÖV AZƏRBAYCAN ADINA! > Çap səhifəsi > “Mənəviyyatı olan şəxs rüşvət sözünü dilinə gətirməz”\ndavam.az - BÜTÖV AZƏRBAYCAN ADINA! > Gənclik > “Mənəviyyatı olan şəxs rüşvət sözünü dilinə gətirməz”\n“Mənəviyyatı olan şəxs rüşvət sözünü dilinə gətirməz”\nBakı Dövlət Universitetinin Jurnalistika fakültəsinin\n3-cü kurs tələbəsi, rus bölməsi\nYazı “Deputat-tələbə əməkdaşlığı” layihəsinin “Əsl tələbə necə olmalıdır?" mövzusunda yazılıb\nTələbə - ali məktəb ocağında biliyə yiyələnən, diplom almaq məqsədi ilə, 4 il daim çalışan, oxuduğu sahə üzərində təhsil almağa çalışan şəxsə deyilir. Bu fikir cəmiyyət arasında formalaşıb.\nLakin tələbənin öhdəlikləri bununla bitmir. Əsl tələbə daima öz üzərində çalışan, biliyini artırmaq üçün əlindən gələni edən, öz ixtisası üzrə sözün əsil mənasında yaxşı bir peşəkar olmaqa cəhd göstərəndir.\nQeyd edim ki, mən hal-hazırda 3-cü kursda oxuyuram. Peşəm də jurnalistdir. Bu fakültəyə daxil olarkən, çox məyus olmuşdum. Çünki arzum hüquqşünas olmaq idi. Lakin alınmadı. Bir il bu fakultədə təhsil aldıqdan sonra, həyatımın ən dəyərli şeyinə - jurnalist peşəsinə sahib olduğumu başa düşdüm.\nMənim müəllimlərim mənə qələmimdən başqa və sözümdən başqa heçnəyə və heç kimə güvənməməyi öyrətdilər. Ola bilər ki, bir çoxu mənim yazdıqlarım ilə razı olmasınlar. Çünki bu günün tələbələri və gəncləri həyatdan çox şey istəyirlər. Əslində bu çox yaxşı bir şeydir. Çünki məqsəd və istək olmasa, insan heç bir şeyə nail ola bilməz. Lakin əfsuzlar olsun ki, gənlərimizin əksəriyyəti istədiklərinə nail olmadıqları halda məyusluğa qapılırlar və bundada ətrafdakıları günahlandırırlar.\nDediyim kimi 3-cü kursdayam, lakin buna baxmayaraq, artıq özümü təmin edən şəxs ancaq mənəm. İki işdə çalışıram və işim təhsilimə heç bir pis təsir göstərmir. Əksinə əlaçıyam, eyni zamanda da prezident təqaüdü alıram. Mənim qazandığım nəyin ki, özümə valideyinlərimə belə maddi cəhətdən kömək göstərməyimə imkan verir.\nSözüm bunda deyil. Bütün bunları yazmaqda məsədim əsil tələbələnin necə biri olmasını izah etmək istəyimdir. Əsl tələbənin vəzifəsi təhsil aldığı müddət ərzində biliyə sahib olmasıdır.\nLakin bizim ölkədə və digər ölkələrdə də həmçinin qəribə bir mənzərə yaranıb. Xarici ölkələrdə tələbələr ali savad almaq üçün universitetlərin hesablarına külli miqdarda vəsait yatırmalı olurlar. Bizdə isə tələbələr pul verirlər ki, oxumasınlar. Bunu edən də bir tək tələbələr yox, həm də valideyinlərdir. Məsələ o yerə gəlib çatıb ki, bəzi müəllimlər rüşvətsiz həyatlarını təsəvvür belə etmirlər.\nƏslində mən bunda günahı müəllimlərdə yox, tələbələrdə görürəm. Qanunda göstərilir ki, ən böyük günahkar rüşvət təklif edib verən şəxsdir.\nTələbəlik həyatı heç də asan bir həyat deyil. Lakin eyni zamanda bu illər insan ömrünün ən dəyərli illəridir. Bu illərin qədrini isə hər kəs bilmir.\nTələbə... Əslində bu sözün mənası çox böyükdür. Əsl tələbə səhər tezdən “budilnik”in səsi ilə oyanıb universitetə yollanan, ali savad ocağında təhsil alan, dərs saatı bitdikdə kitabxanalarda axşam saatlarınadək dərs hazırlayan şəxslərdir.\nİnsan, məhz, tələbəlik illərində həyatı başa düşür, pisi yaxşıdan, ağı qaradan ayırmağı öyrənir. Məhz, tələbəlik illərimizdə həyata qarşı olan fikirlərimiz formalaşır, nə istədiyimizi başa düşürük. Tələbəlik illəri bizi məqsədlərimizə doğru dahada yaxın edir. Hər halda bu mənim şəxsi fikrimdir. Çünki tələbə olmaq, sözün əsil mənasında tələbə olmaq, mənə çox şeyi verdi.\nBəzi tələbələr universitetə “qonşudan geri qalmamaq” üçün daxil olurlar. Lakin başa düşmürlər ki, əsil tələbə olmaq onlara inanılmaz imkanlar yaradır.\nO ki, qala təhsildə rüşvət verənlərə... Mənim fikrimcə mənəviyyatı olan şəxs rüşvət sözünü dilinə belə gətirməz. Çox təəssüflər olsun ki, bu gün tələbələr bunu başa düşmürlər. Onlar düşünürlər ki, kiməsə rüşvət verərək işlərini yüngülləşdirmiş olurlar. Lakin həyat heç kimə asan nəyəsə nail olmağa söz verməyib. Helə həyatın maraqıda daima mübarizədədir.\nƏslində tarixə nəzər yetirsək, bu sözlərin təsdiqini taparıq. Görkəmli şəxslərimizin hər biri həyatın çətinliklərini fəth edən şəxslərdir.\nRüşvət verən tələbə isə tələbə deyildir. Azərbaycanını, doğma torpağını, valideyinlərini, müəllimlərini, aldığı təhsili sevməyən şəxsə tələbə demək olmaz. Yəqin ki, belə bir insana heç şəxs də demək düzgün deyildir.\nTələbə isə bütün çətinlikləri görən və bu çətinliklərdən alnı açıq çıxanlardır. Lakin unutmaq lazım deyil ki, mənəviyyatı olan şəxs, hər şeyə öz zəhməti ilə nail olar. Çünki bu həyatda insana qalan onun əməyidir.


Emil Balayev: "Səbail"i xilas etdiyim üçün sevincliyəm"\nOxunma: 741 TARIX / 27-04-2017 13:58:00\n"Şəmkir" ilə oyunda "Səbail"in ən yaxşısı Emil Balayev idi. İkinci hissədə təyin olunan penaltini qaytararaq yoldaşlarını ruhlandıran Balayev matçın son dəqiqəsində etdiyi vacib seyvlə komandaya 3 xalı gətirdi. Bu, eyni zamanda "aslanlar"ı gümüş medala lap yaxınlaşdırdı.\nİdmanxeber.com-un məlumatına görə, 23 yaşlı qolkiper klubun rəsmi "feysbuk" səhifəsinə danışıb:\n"Zaqatala" ilə oyunda xal itkisinə yol verdik və ikinci pillə uğrunda mübarizə gərginləşdi. Bu səbəbdən bu oyunda qazanılacaq qələbənin mahiyyətini komanda olaraq dərk edirdik. Rəqiblərimizi özümüzdən irəli buraxmamaq üçün komanda olaraq oyuna 100 yox, 200 faiz ciddiyyətlə hazırlaşırdıq. Oyun ağır keçdi, ancaq sonda sevinən tərəf olmağı bacardıq.\nHəm ikinci hissənin əvvəlində qapımıza təyin olunan penalti epizodunda, həm də son dəqiqədə qapımız qarşısında yaranan təhlükədə komandanı qoldan xilas etdiyim üçün olduqca sevincliyəm. Əgər baş məşqçi mənə start heyətində şans verərək etimad göstəribsə, əlimdən gələni etməyə borcluyam. Bu epizodlarda sadəcə işimi gördüm. Əsas olan meydandan 3 xal ilə ayrılmaq idi. "Bakılı" turni cədvəlinin aşağı pillərində yer almasına baxmayaraq, son oyuna da ciddi hazırlaşırıq. Məqsədimiz çempionatı ikinci pillədə bitirmək və gümüş medallara yiyələnməkdi".\nQeyd edək ki, Emil Balayev "Səbail"də icarə əsasında çıxış edir. Balayev müqavilə ilə "Qarabağ"a məxsusdur.


Ermənistanda iğtişaş yaratmaq faktı üzrə cinayət işi açılıb - AzEuroNews\nTexnologiya “Samsung Galaxy S8” nə vaxt təqdim olunacaq? İnternet “Android”in müəllifi “Apple”ə rəqib yaradır Texnologiya “Google” nəhəng layihəsini dayandırdı Texnologiya “Apple erası bitdi” – “PayPal”ın yaradıcısı Ana Səhifə Dünya Asiya Ermənistanda iğtişaş yaratmaq faktı üzrə cinayət işi açılıb\nErmənistanda iğtişaş yaratmaq faktı üzrə cinayət işi açılıb\ntweet Ermənistan İstintaq Komitəsi Yerevanda polis bölməsinə hücum faktı üzrə kütləvi iğtişaşların təşkili üzrə cinayət işi başlayıb.\nErmənistan KİV-ləri xəbər verir ki, bu barədə qurumun mətbuat xidmətindən məlumat verilib.\nSon məlumatlara görə, kütləvi iğtişaşlarda bilavasitə iştirak etməkdə şübhəli bilinən 28 nəfər polis şöbəsinə gətirilib, onlardan 16-sı həbs olunub.\nSaxlanılanlar 3 ildən 8 ilədək azadlıqdan məhrum edilə bilərlər.\nDaha əvvəl Ermənistan hüquq-mühafizə orqanlarının etiraz aksiyasını dağıtdıqdan sonra 136 nümayişçini saxladığı məlum olub.\nSilahlı qruplaşmanın bir neçə nəfəri girov götürərək ələ keçirdiyi Yerevanın Erebuni rayonunun polis bölməsinin binası yaxınlığında baş verən iğtişaşlar dünən gecə başlayıb.\ntweet Əvvəlki yazı“Azərbaycan vətəndaşları Türkiyəyə əvvəlki qaydada səfər edə biləcəklər”Növbəti məqaləİyulun 23-də II və III ixtisas qrupları üzrə qəbul imtahanı keçiriləcək AzEuronewshttp://AzEuronews.com\tƏlaqədar yazılarRedaktorun seçimi


Daxili və xaricdəki inkişaf ilə xarici bazarlarda geniş yayılmış hortum bağlayıcı növləri indi doymuşdur və hortum sıxaclarının istehlakı, xüsusən də ümumi növləri çoxdur. Ancaq texnologiyanın inkişafı ilə, xüsusən son iki ildə daxili bazar şiddətli bazar rəqabətinə səbəb olan doyma səviyyəsinə yaxınlaşdı. Bəzi istehsalçılar hətta bütün bazarda xaosun yaranmasına səbəb olan qiymət müharibələri apardılar və bu da bütün sənayenin inkişafına şərait yaratmadı. Əslində mövcud vəziyyəti təhlil etməklə mövcud vəziyyəti anlamaq asandır.\nDaxili hardware bazarının başlanğıcı nisbətən erkən olsa da, sonrakı dövrdə inkişaf davam edə bilmir. Ümumi növlər baxımından beynəlxalq məhsullarla demək olar ki, boşluq yoxdur. Hətta istehsal dəyəri nisbətən aşağıdır və qiymət üstünlüyü belə deyil. Qabaqcıl texnologiya baxımından yalnız miqdarına görə qazanc əldə edə bilərsiniz. Cari bazarın inkişafı əsasən yerli açar texnologiyanın inkişafı ilə əlaqədardır, lakin yüksək səviyyəli məhsullar həmişə boş olub, bu da bazar tələbatını ödəmək üçün yetərli deyil.\nBeynəlxalq bazarla uçurum həqiqətən nisbətən böyükdür. Bir çox prosesin geriliyi texnoloji inkişafın geriləməsinə səbəb olur və məhsullar hazırkı maşın və mühəndisliyin yüksək dəqiqlik tələblərinə cavab verə bilməz. Bütün müəssisələr spekulyasiya edə bilməzlər, məhsullarının yüksək keyfiyyətinə zəmanət verməli və bazar məhsul meyllərini pozmaq üçün şiddətli rəqabət aparmamalıdırlar. Mövcud bazarı inkişaf etdirmək üçün elm və texnologiyadan gələn fundamental problemləri həll etmək lazımdır. Bu şəraitdə elmin və texnikanın inkişafı müəssisəni hazırkı sürətli inkişafda məğlubedilməz vəziyyətə gətirə bilər. Yaşamaq üçün heç bir çətinlik yoxdur, yalnız səriştəsiz insanlar geri çəkilir, "yenilik" həmişə şlanq istehsalçısının möhkəm missiyası olacaqdır!


Bakıda yol polisi “avtoşluq” edir – VİDEO | Bizimxeber\nBakıda yol polisi “avtoşluq” edir – VİDEO\n22 İyul 2016 / 15:23 / Baxış sayı: 872 Olay Bakı-Sumqayıt yolunda – “Şamaxinka”dakı körpünün çıxışında baş verib. Videonu çəkən şəxs bildirir ki, 99 YP 473 dövlət nömrə nişanlı DYP avtomobilindəki yol polisi əməkdaşı taksi sürücüsü ilə mübahisə edib. Sonra isə yolda taksi sürücüsünə təhlükəli anlar yaşadıb.\nVideodan da göründüyü kimi, DYP avtomobili taksini yolun kənarına sıxır, onun qarşısına keçərək təhlükəli manevrlər edir və normal hərəkət etməsinə imkan vermir. DYP əməkdaşının hərəkətlərindən bezən taksi sürücüsü sağ zolağa – Biləcəri istiqamətinə çıxıb və orada qəzaya düşüb. Bunun ardınca DYP avtomobili də qayda pozmaqla həmin yola çıxaraq hərəkət edib. Belə polis əməkdaşının hərəkətinə hüquqi qiyməti aidiyyatı orqanlar verməlidir. (Avtosfer.az)\nSosial şəbəkələrdə maraqlı video yayılıb. Videoda Yol Patrul Xidməti avtomobilinin taksiyə qəza şəraiti yaratdığı əksini tapıb.


“New York Times”dan Trampa etiraz\n30 İyul 2018 13:50\nABŞ prezidenti Donald Trampın jurnalislər haqqında “xalq düşməni” ifadəsi işlətməsi etiraza səbəb olub.\nPublika.az xəbər verir ki, “New York Times” qəzetinin naşiri Artur Gregg Sulzberqer ABŞ prezidenti Donald Trampla görüşündə onun dili ilə bağlı qayğılarını dilə gətirdiyini bildirib.\nA.Sulzberq isə Trampın ifadəsinə qarşılıq olaraq, bunun mediaya qaşrı şiddət yarada biləcəyini deyib. Trampın istifadə etdiyi dilə toxunan Sulzberq bu dilin mediaya qarşı şiddəti təşviq etdiyini əlavə edib.\n“Başkana bir çox həyatı riskə aid məslədə və ölkəmizin demokratik dəyərlərinin zərər görə biləcəyi ilə bağlı xəbərdarlıq etdim.Onun ifadələrinə görə çox sayda təhdidə məruz qaldığımızı bildirdim. Hətta silahlı mühafizəçi tutmaq məcburiyyətində olduğunu dedim. O da bu günə qədər nə üçün silahlı mühafizəçilərimizin olmadığına təəccübləndiyini dedi”.\nTramp Ağ evdə Sulzberqi qəbul edib, görüşəndən sonra Tviter hesabında əvvəlcə “çox gözəl bir görüş idi”, daha sonra yalan xəbərləri “xalq düşməni” olaraq şərh edib.\nABŞ Prezidenti yalan xəbərlərlə bir çox insanın həyatının riskə atıldığını bildirib.\n“Tramp sindormu xəstəliyinə tutulmuş media hökumətimizin gizli yazışmalarını ifşa edəndə təkcə jurnalistlərin deyil, bir çox insanın həyatı təhlükə qarşısında qoyacaq. Heç vətənsevərlik deyil. Media müstəqilliyi və xəbərləri çatdırma məsuliyyəti birlikdə olmalıdır”-deyə, əlavə edib.


Ölkə vətəndaşları Prezidentin Fərmanına dəstək kampaniyasına qoşuldu | Hafta.az\nÖlkə vətəndaşları Prezidentin Fərmanına dəstək kampaniyasına qoşuldu\n11:04 21.03.2020 Müəllif:Hafta.az\nPrezident İlham Əliyev Azərbaycanda əhalinin sağlamlığının qorunması və koronavirus infeksiyasına qarşı mübarizənin gücləndirilməsi məqsədilə “Koronavirusla Mübarizəyə Dəstək Fondu”nun yaradılması haqqında fərman imzalayıb və ilkin olaraq Azərbaycan Prezidentinin ehtiyyat fondundan 20 milyon manat vəsait ayırıb.\nMən Məmmədova Lalə Teymur qızı Prezident İlham Əliyevin bu addımını təqdirə layiq hesab edir və dövlətimizin həyata keçirdiyi bütün tədbirləri yüksək qiymətləndirdiyimi bildirmək istəyirəm. Hörmətli Prezidentimizin bu fərmanı böyük tarixi əhəmiyyət kəsb edir və onun Azərbaycan vətəndaşlarının sağlamlığının, təhlükəsizliyinin qayğısına qaldığını, hər bir vətəndaşın taleyindən narahat olduğunu göstərir.\nBöyük məmnuniyyət hissi ilə cənab Prezidentin bu çağırışına qoşuluram və bunu özümə bir vətəndaşlıq borcu hesab edirəm. Fondun bank hesabı açıldığı zaman həmin hesaba 1 aylıq maaş vəsaitimi köçürəcəyimi bildirirəm. Bununla yanaşı, bu mübarizədə fonda dəstək və yardım etmək üçün bütün dostlarımı, bütün təhsil həmkarlarımı, seçicilərimi,bütün qohumlarımı milli həmrəyliyə və bu virusa qarşı birgə mübarizədə birlik olmağa səsləyirəm. Az- çox demədən fonda dəstək olmaq hər kəs üçün bir ümiddir.\nDüşünürəm ki, biz bu addımımızla əziz bildiklərimizi də müdafiə etmiş olacayıq. Vətəndaşların qayğısına son dərəcə qayğı və həssaslıqla yanaşan Möhtərəm Prezidentimizin ətrafında hər zaman güvənlə birləşmişik.\nİnanıram ki, dövlətimizin koronavirusla mübarizədə həyata keçirdiyi qabaqlayıcı tədbirlər bu virusun ölkəmizdə geniş yayılmasının qarşısını alacaq və Azərbaycan dünyada yenidən günəş kimi bərq vuracaq!


Rayonlara gedəcək sərnişinlərin NƏZƏRİNƏ\nYayınlanma tarixi:25.12.2019 10:44:34\nPaytaxtdan regionlara səfər edənlərin daha çox olması səbəbindən ən çox sıxlıq Bakı Beynəlxalq Avtovağzal Kompleksində müşahidə edilib.\nNəqliyyat, Rabitə və Yüksək Texnologiyalar Nazirliyi yanında Dövlət Avtomobil Nəqliyyatı Xidməti dekabrın 25-dən respublikanın 56 avtovağzal və avtostansiya kompleksində gücləndirilmiş iş rejimi elan edib.\nXidmətdən İslamazeri.com-a verilən xəbərə görə, ötən il Yeni il bayramı ilə əlaqədar ümumilikdə respublika üzrə 54542 nəfər sərnişin daşınıb. Paytaxtdan regionlara səfər edənlərin daha çox olması səbəbindən ən çox sıxlıq Bakı Beynəlxalq Avtovağzal Kompleksində müşahidə edilib.\nBu ildən gecə reysləri xətlərə əlavə olunduğu və Cocuq Mərcanlı xətti əlavə olaraq üç avtovağzaldan hərəkət etdiyi üçün bayram ərəfəsində sıxlığın daha çox olacağı ehtimalı var. Ona görə sərnişinlərə tövsiyə edilir ki, biletləri bir neçə gün öncədən kassalardan əldə etsinlər.\nRegion avtovağzallarından ən çox sıxlığın Gəncə, Mingəçevir, Şirvan, Şəki və Lənkəranda müşahidə ediləcəyi ehtimal olunur. Ehtiyat avtobuslar dekabrın 25-dən yanvarın 2-nə qədər Bakı Beynəlxalq Avtovağzal Kompleksinə, bayramın son günlərində region avtovağzal və avtostansiyalarına təqdim ediləcək.\nGücləndirilmiş iş rejimi ilə əlaqədar dekabrın 31-dən 1-nə keçən gecə 501, 502, 503, 525, 533, 553, 592, 596 saylı marşrut xətləri üzrə hər xəttə uyğun bir əlavə avtobus səhərə qədər sərnişinlərin xidmətində olacaq.\nSərnişinlərdən xahiş edilir ki, hər hansı süni qiymət artımı ilə qarşılaşacaqları təqdirdə 012-566-52-58 qaynar xəttinə zəng edib məlumat versinlər.


Qarışıq köşk ada orta stendləri Bakı Azərbaycan market üçün orta stend\nYenilənib 09 492 2020\nOrta ada stendləri\nAda tipli avadanlığı müxtəlif ticarət sahələrində istifadə olunur. Bir növ “mini-market”-a bənzər stendlərin quruluşu istifadə olunacaq ticarət obyektin ölçüləri və yönəmindən asılı olaraq yığılır. Belə konstruksiyanın özəlliyi üzərində təqdim olunacaq malların rahat şəkildə asılması, rəflərdə qoyulması, satışı üçün tələb olunan xüsusi avadanlığın yerləşdirməsi kimi amillərdən ibarətdir.\nTicarət ada stendlərin əsas üstünlükləri bunlardır:\nMalların sərfəli görünüşdə yerləşdirilməsi (misal üçün çaxırların maili düzülüşü) ;\nİç sahənin zonalara bölünməsi ( misal üçün kofe satışı və mini-mətbəx);\nPotensial müştərilərin diqqətini cəlb etməsi (misal üçün aksiya və dadtırma);\nMetal, taxta, MDF, şüşə, akril, işıqlandırma LED elementləri, çap vinil və s. kimi materiallar bu növ çəlbedici stendlərin istehsalında istifadə oluna bilər.\nOrta ada stendlər həcmli və düz ciblərlə, məxtəlif növ qarmaq və rəflərlə, konstruksiyaya uyğun olan soyuducalar və digər avadanlıqlarla təchiz oluna bilir.\nAksiya və market daxili yarmarkalarda iştirak etmək üçün bu stendlər rahat sökülüb digər yerə daşınaraq montaj oluna bilər. Müştərilərin istəklərindən asılı olaraq stendə əlavə olaraq qabarıq hərflər, müxtəlif brendinq işləmələr, LED işıqlandırma və digər dekor işləmələr təklif olunur.\nDS şirkətinin mütəxəsisləri sizin malların maksimal effektiv təqdim olunması üçün istənilən quruluşda və görünüşdə universal ticarət avadanlığın dizaynını tərtib edərək istehsalatını həyata keçirdə bilərlər. Bizim texniki təminat bazamız istənilən mürrəkəb konstruksiya və dizayn həllərin öhdəsindən gəlməyimizə şərait yaradır.\nBizim köşk ada stendlərimiz:\nUnikal və estetik vitrin;\nErqonomik və mobil reklam konstruksiyası;\nEtibarlı və uzunömürlü satış nöqtəsi;\nAsan sökülən və montaj olunan ticarət avadanlığı;\nEkoloji cəhəddən təmiz piştaxta;\nBizim təcrübəli və ixtisaslı mütəxəsis komandası innovasiya, dizayn və texnologiya trendlərini nəzərə alaraq istifadə olunacaq stendlərin onların tətbiq ediləcək sahəyə tam uyğun və davamlı konstruksiya olması üçün lazımi hesablamalar və texniki eskizlər tərtib edərək müştərilərə təqdim edirlər.\nDS reklam şirkəti sizə mallarınızın gözəl düzülüşünü və onlara potensial müştərilərin cəlb olunmasını təmin edə biləcək uzun illər istifadəyə yararlı olacaq yüksək keyfiyyətli və cazibədar orta ada stend stend istehsal etməyə hazırdır.\nBiz əməkdaşlığa şad olarıq! İnanırıq ki, işimizdən məmnun qalacaqsınız!


Seks bu xəstəlikləri sağaldır » Qadınlar.Co - Qadınlara Özəl Paylaşımlar\nUnutmayın ki, yüksək seksual istəyin olması ideal sağlamlığın rəmzi olmasa da, seksual istəksizlik sizin orqanizmdə problemlərin olmasına işarədir. Cinsi orqanda ereksiya problemi ürək-damar sistemində çatışmamazlıqla əlaqəli ola bilər. Bu həmçinin şəkərin, hipertoniyanın və ya yüksək xolesterinin olması ilə əlaqədar ola bilər. Bununla mübarizədə ilk sıralarda idman durur. Qadınlar.Bizскачать dle 11.3\nprostat sekslə məşğul cinsi olmaq zamanı qədər artır Seksdən həftədə riskini araşdırmalar azalır seks bilər artırır Beləki olunmuşdur “British olması\n68 483 2


Bakıda hərbi parad - BBC News Azərbaycanca\nImage caption Silahlı Qüvvələrin 100 illiyi münasibətilə hərbi parad\nAzərbaycan paytaxtı Bakıda Silahlı Qüvvələrin 100 illiyi münasibətilə hərbi parad başlayıb.\nSilahlı Qüvvələrin Ali Baş Komandanı İlham Əliyev deyib ki, "cümhuriyyətin ən önəmli qərarlarından biri ordunun yaradılması" ilə bağlı idi: "Təəssüflər olsun ki, 2 ildən sonra Cümhuriyyət öz müstəqilliyini itirdi. Bu, bir daha göstərir ki, müstəqilliyi qorumaq onu əldə etməkdən daha çətindir".\nBorçalı: Tortdan hərəyə bir tikə - təkbaşına isə onu yemək olmaz\nİlham Əliyev bildirib ki, Azərbaycan ikinci dəfə müstəqilliyini elan etdiyi ilk illərdə "nizami ordu yaradılmayıb, ayrı-ayrı silahlı birləşmələr torpaqları qoruya bilməyib".\n"Azadlıq" meydanından başlayan hərbi paradda 240-dan çox hərbi texnika, 70-dən artıq uçuş vasitəsi iştirak edir.\nAzərtac xəbər verir ki, hərbi paradda Müdafiə, Daxili İşlər, Fövqəladə Hallar Nazirliklərinin, Dövlət Təhlükəsizliyi, Dövlət Sərhəd və Xüsusi Dövlət Mühafizə Xidmətlərinin, eləcə də Türkiyə Respublikası Silahlı Qüvvələrinin parad heyətindən ibarət 4000 nəfərədək şəxsi heyəti iştirak edir.\nTəntənəli mərasimdə silahlanmaya yeni qəbul edilmiş ən müasir zirehli texnikalar, raket və artilleriya qurğuları, hava hücumundan müdafiə sistemləri, helikopterlər, pilotsuz uçuş aparatları, eləcə də hərbi gəmi və katerlər nümayiş olunacaq.\nHəmçinin buna da bax:\nADR 100: İlk respublikanın müstəqillik uğrunda mübarizəsi\nVideo Bakı sakinləri müstəqillik barədə danışır\n21-ci ilin Qars müqaviləsi: bu necə baş verdi?\n"Qafqazın Pensilvaniyası" - Bakı və I Dünya Müharibəsi\nVideo BBC News Azərbaycancanın filmi: İlk respublikanın müstəqillik uğrunda mübarizəsi


Novruz Məmmədov: "Müasir dövrümüzdəki problemlərin başlıca səbəbi beynəlxalq hüquqa riayət edilməməsidir" - Trend.Az\nNovruz Məmmədov: "Müasir dövrümüzdəki problemlərin başlıca səbəbi beynəlxalq hüquqa riayət edilməməsidir"\nSiyasət Materials 13 İyun 2016 16:28\nAndorrada Nizami Gəncəvi Beynəlxalq Mərkəzinin VIII Ali Səviyyəli toplantısı keçirilir.\nKomitənin mətbuat xidmətindən Trend-ə verilən məlumata görə, "Qloballaşan dünyada xalqların gücü" mövzusunda keçirilən toplantıda dünyanın yeni siyasi xəritəsi, qloballaşma prosesinə yeni baxış, 21-ci əsrdə iqtisadi vəziyyət və digər mühüm məsələlərə dair fikir mübadiləsi aparılır.\nToplantıda Bosniya və Herseqovinanın Rəyasət Heyətinin üzvü Mladen İvaniç, Andorra Knyazlığının Baş naziri Antoni Marti, Latviyanın sabiq Prezidenti, NGBM-nin həmsədri Vayra Vike-Freyberqa, İsgəndəriyyə Kitabxanasının direktoru, NGBM-nin həmsədri İsmayıl Seragəldin, Ərəb Liqasının sabiq Baş katibi Əmr Musa, Serbiyanın keçmiş Prezidenti Boris Tadiç, İtaliya Prezidentinin diplomatik müşaviri Antonio Zanardi Landi, Xorvatiyanın sabiq Prezidenti İvo Yosipoviç və digərləri iştirak edirlər. Ali səviyyəli görüşdə Azərbaycan Prezidenti Administrasiyası rəhbərinin müavini, Xarici əlaqələr şöbəsinin müdiri Novruz Məmmədov və Diasporla İş üzrə Dövlət Komitəsinin sədri Nazim İbrahimov da iştirak edirlər.\nTədbirin açılışında A.Marti, M.İvaniç, V.Vike-Freyberqa, İ.Serageldin və N.Məmmədov çıxış ediblər.\nQonaqları salamlayan Andorranın hökumət başçısı A.Marti qloballaşan dünyada Andorranın mövqeyini, müstəqil dövlət olaraq qlobal əhəmiyyətli məsələlərdə xüsusi rol oynadığını diqqətə çatdırıb.\nİraq, Liviya, Serbiya, Xorvatiya və digər bölgələrdə münaqişəli vəziyyətlərdən söhbət açan M.İvaniç isə bu problemlərin bir çoxunun həll yollarının hələ də tapılmamasını təəssüflə vurğulayıb. O qeyd edib ki, müasir dünyada gündən-günə artan problemlərin qarşısının alınması yolları bu günün əsas mövzusudur.\nXanım V.Vike-Freyberqa insanların səsinin eşidilməsi üçün internetin vacibliyini vurğulayıb. Həmçinin, qaçqın böhranından söz açan sabiq Prezident deyib ki, bugünkü görüşün məqsədi burada səslənəcək orijinal ideyalar əsasında bu problemlərin həll yollarını tapmaqdır.\nAzərbaycan Prezidenti Administrasiyası rəhbərinin müavini, Xarici əlaqələr şöbəsinin müdiri N.Məmmədov isə qonaqları salamlayaraq, NGBM-yə və Andorranın hökumət başçısı A.Martiyə tədbirin təşkilinə görə təşəkkür edib. N.Məmmədov müasir dünyada baş verən əsas proseslər, problemlər, qloballaşma dövrünün qarşılaşdığı çətinliklərdən söhbət açıb: "Bu gün dünya birliyi Yaxın Şərqdə münaqişələr, Avropada qaçqın böhranı və s. kimi çətinliklərlə üzləşir. İlk növbədə, bu problemlər dərindən təhlil edilməldir. Bu məsələlər olduqca böyük əhəmiyyət kəsb edir. Əsas məqsəd səbəbi kökündən araşdırmaqdır".\nDaha sonra N.Məmmədov bildirib ki, SSRİ və Varşava Paktının dağılmasından sonra beynəlxalq münasibətlər sistemində əsaslı dəyişikliklər baş verdi: "Beynəlxalq hüquqa əməl edilməməsi bir çox münaqişələrə səbəb olur. Müasir dövrümüzdə baş verən problemlərin başlıca səbəbi beynəlxalq hüquqa riayət edilməməsidir".\nİ.Serageldin isə öz çıxışında toplantının mövzusunun əhəmiyyətini vurğulayıb və münaqişə bölgələrində vətəndaş müharibələrinin hələ də davam etdiyini diqqətə çatdırıb. O, müasir dövrdə gedən iqtisadi proseslərdən, internetin sosial əlaqələrin qurulmasında əvəzsiz rolundan danışıb. İ.Seragəldin, eyni zamanda 1970-ci ildən bəri baş verən proseslər, ətraf mühit, istehlak, insanların bərabərliyi, qadınların hüquqları, büdcə məsələləri, iqtisadi dəyişikliklər və s. kimi məsələlərə də toxunub.\nNizami Gəncəvi Beynəlxalq Mərkəzinin VIII Ali Səviyyəli toplantısı panel müzakirələrlə işini davam etdirir. Tədbir çərçivəsində Cənubi Qafqaz regionundakı münaqişəli məsələlərin, xüsusilə Ermənistan-Azərbaycan, Dağlıq Qarabağ münaqişəsinin həlli yollarının müzakirə ediləcəyi və Andorra Knyazlığının rəhbərinə yazılı müraciətin qəbul olunacağı gözlənilir.